**Приложение № 1 към Заповед № РД 09-517 от 31.05.2019г.**

**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ по Програма за развитие на селските райони за периода 2014 – 2020 г.**

|  |
| --- |
| **ПРОЦЕДУРА ЧРЕЗ ПОДБОР № BG06RDNP001-7.013 ПО ПОДМЯРКА 7.3. „ШИРОКОЛЕНТОВА ИНФРАСТРУКТУРА, ВКЛЮЧИТЕЛНО НЕЙНОТО СЪЗДАВАНЕ, ПОДОБРЕНИЕ И РАЗШИРЯВАНЕ, ПАСИВНА ШИРОКОЛЕНТОВА ИНФРАСТРУКТУРА И МЕРКИ ЗА ДОСТЪП ДО РЕШЕНИЯ ЧРЕЗ ШИРОКОЛЕНТОВА ИНФРАСТРУКТУРА И ЕЛЕКТРОННО ПРАВИТЕЛСТВО “ ОТ МЯРКА 7 „ОСНОВНИ УСЛУГИ И ОБНОВЯВАНЕ НА СЕЛАТА В СЕЛСКИТЕ РАЙОНИ“ ОТ ПРОГРАМА ЗА РАЗВИТИЕ НА СЕЛСКИТЕ РАЙОНИ 2014 – 2020 г.** |

**Европейски земеделски фонд за развитие на селските райони**

**Европа инвестира в селските райони**

[СПИСЪК НА СЪКРАЩЕНИЯТА: 4](#_Toc8225890)

[ОБЯСНИТЕЛНИ БЕЛЕЖКИ: 5](#_Toc8225891)

[1. Наименование на програмата: 8](#_Toc8225892)

[2. Наименование на приоритетната ос: 8](#_Toc8225893)

[3. Наименование на процедурата: 8](#_Toc8225894)

[4. Измерения по кодове: 8](#_Toc8225895)

[5. Териториален обхват: 8](#_Toc8225896)

[6. Цели на предоставяната безвъзмездна финансова помощ по процедурата и очаквани резултати: 8](#_Toc8225897)

[7. Индикатори: 9](#_Toc8225898)

[8. Общ размер на безвъзмездната финансова помощ по процедурата: 10](#_Toc8225899)

[9. Минимален и максимален размер на безвъзмездната финансова помощ за конкретен проект: 10](#_Toc8225900)

[10. Процент на съфинансиране: 10](#_Toc8225901)

[11. Допустими кандидати: 11](#_Toc8225902)

[11.2 Критерии за недопустимост на кандидатите: 11](#_Toc8225903)

[12. Допустими партньори: 12](#_Toc8225904)

[13. Дейности, допустими за финансиране: 12](#_Toc8225905)

[14. Категории разходи, допустими за финансиране: 15](#_Toc8225906)

[14. 2. Условия за допустимост на разходите: 15](#_Toc8225907)

[14. 3. Недопустими разходи: 17](#_Toc8225908)

[15. Допустими целеви групи (ако е приложимо): 17](#_Toc8225909)

[16. Приложим режим на минимални/държавни помощи: 18](#_Toc8225910)

[17. Хоризонтални политики: 19](#_Toc8225911)

[18. Минимален и максимален срок за изпълнение на проекта: 20](#_Toc8225912)

[19. Ред за оценяване на концепциите за проектни предложения: 20](#_Toc8225913)

[20. Критерии и методика за оценка на концепциите за проектни предложения: 20](#_Toc8225914)

[21. Ред за оценяване на проектните предложения: 20](#_Toc8225915)

[21.3. Техническа и финансова оценка: 24](#_Toc8225916)

[22. Критерии и методика за оценка на проектните предложения: 24](#_Toc8225917)

[23. Начин на подаване на проектните предложения/концепциите за проектни предложения: 26](#_Toc8225918)

[24. Списък на документите, които се подават на етап кандидатстване: 27](#_Toc8225919)

[26. Адрес за подаване на проектните предложения/концепциите за проектни предложения: 29](#_Toc8225920)

[27. Допълнителна информация: 29](#_Toc8225921)

[28. Процедура за уведомяване на одобрени кандидати и сключване на административен договор/заповед за предоставяне на безвъзмездна финансова помощ: 30](#_Toc8225922)

[29. Приложения към Условията за кандидатстване: 32](#_Toc8225923)

# СПИСЪК НА СЪКРАЩЕНИЯТА:

|  |  |
| --- | --- |
| **БФП** | Безвъзмездна финансова помощ |
| **ДДС** | Данък върху добавената стойност |
| **ДСП** | Достъп от следващо поколение |
| **ДФЗ-РА** | Държавен фонд „Земеделие“ – Разплащателна агенция |
| **ЕС** | Европейски съюз |
| **ЕСИФ** | Европейски структурни и инвестиционни фондове |
| **ЕЗФРСР** | Европейски земеделски фонд за развитие на селските райони |
| **ЗДДС** | Закон за данък добавена стойност |
| **ЗДП** | Закон за държавните помощи |
| **ЗЕУ** | Закон за електронното управление |
| **ЗЕДЕУУ** | Закон за електронния документ и електронните удостоверителни услуги |
| **ЗКН** | Закон за културното наследство |
| **ЗОП** | Закон за обществените поръчки |
| **ЗООС** | Закон за опазване на околната среда |
| **ЗПЗП** | Закон за подпомагане на земеделските производители |
| **ЗУСЕСИФ** | Закон за управление на средствата от Европейските структурни и инвестиционни фондове |
| **ЗУТ** | Закон за устройство на територията |
| **ИСУН** | Информационната система за управление и наблюдение на средствата от Европейските структурни и инвестиционни фондове  |
| **КЕП**  | Квалифициран електронен подпис |
| **КСС** | Количествено-стойностни сметки |
| **МЗХГ** | Министерство на земеделието, храните и горите |
| **МТИТС** | Министерство на транспорта, информационните технологии и съобщенията |
| **ОВ** | Официален вестник на ЕС |
| **ПРСР 2014 – 2020 г.** | Програма за развитие на селските райони за периода 2014 – 2020 г. |
| **ПМС** | Постановление на Министерски съвет |
| **Регламент (ЕС) № 1303/2013** | Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ, L 347/320 от 20 декември 2013 г.) |
| **РУО** | Ръководител на управляващият орган |
| **СМР** | Строително-монтажни работи |
| **УО** | Управляващ орган |

# ОБЯСНИТЕЛНИ БЕЛЕЖКИ:

|  |  |
| --- | --- |
| **Авансово плащане** | Плащане по смисъла на чл. 63 от Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (ОВ, L 347/487 от 20 декември 2013 г.) |
| **Административен договор** | Договор по смисъла на § 1, т. 1 от допълнителните разпоредби на Закона за управление на средствата от европейските структурни и инвестиционни фондове, който съдържа изрично волеизявление на изпълнителният директор на РА за предоставяне на безвъзмездна финансова помощ със средства по ПРСР 2014 – 2020 г. |
| **Административни проверки** | Проверки съгласно условията и разпоредбите на чл. 48 от Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ, L 227/69 от 31 юли 2014 г.). |
| **Дейност** | Проект, договор, споразумение или друг механизъм, избран съгласно заложените в ПРСР 2014 – 2020 г. критерии, предвид постигането на поставените цели в ПРСР 2014 – 2020 г. |
| **Изкуствено създадени условия** | Всяко установено от Държавен фонд „Земеделие“ - Разплащателна агенция (ДФЗ-РА) или друг компетентен орган условие по смисъла на чл. 60 от Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ, L 227/69 от 31 юли 2014 г.). |
| **Инвестиционен проект** | Проект по смисъла на Закона за устройство на територията и Наредба № 4 за обхвата и съдържанието на инвестиционните проекти (ДВ, бр. 51 от 2001 г.), предназначен за строителството на обекта/ите, включени в проекта. |
| **Междинно плащане** | Плащане за обособена част от одобрената и извършена инвестиция. |
| **Мрежа за достъп от следващо поколение (NGA)** | Мрежите за ДСП са мрежи за достъп, които се състоят изцяло или частично от оптични елементи и които могат да доставят услуги за широколентов достъп с подобрени характеристики в сравнение със съществуващите основни широколентови мрежи. |
| **Независими оферти** | Оферти, подадени от лица, които не се намират в следната свързаност помежду си или спрямо кандидата:а) едното участва в управлението на дружеството на другото;б) съдружници;в) съвместно контролират пряко трето лице;г) участват пряко в управлението или капитала на друго лице, поради което между тях могат да се уговарят условия, различни от обичайните;д) едното лице притежава повече от половината от броя на гласовете в общото събрание на другото лице;е) лицата, чиято дейност се контролира пряко или косвено от трето лице – физическо или юридическо;ж) лицата, едното от които е търговски представител на другото. |
| **Непредвидени разходи** | Разходи, възникнали в резултат на работи и/или обстоятелства, които не са могли да бъдат предвидени при първоначалното проектиране. Същите водят до увеличаване на количествата, заложени предварително в количествените сметки към проекта, и/или до нови строително-монтажни работи, за които са спазени условията за допустимост на разходите, предназначени за постигане на целите на проекта. В случаите на кандидати, които са възложители по чл. 5 и 6 от Закона за обществените поръчки, новите строително-монтажни работи следва да бъдат възлагани по реда на Закона за обществените поръчки в случаите, когато не са допуснати изключения. |
| **Непреодолима сила или извънредни обстоятелства** | Обстоятелства по смисъла на чл. 2, параграф 2 от Регламент (ЕС) № 1306/2013 г. |
| **Нередност** | Всяко нарушение на правото на ЕС или на българското законодателство, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза. |
| **Оперативни разходи** | Административните разходи и разходите, свързани с поддръжка, наеми, застраховка, текущ ремонт с цел поддръжка и експлоатация на активите. |
| **Обикновена подмяна** | Разходи за замяна на активи, които не водят до качествени или количествени изменения/подобрения на сградите, постройките, съоръженията и инсталациите. |
| **Обособена част от инвестицията** | Завършен етап на изпълнение на инвестицията, който е обособен и е доведен до самостоятелна степен на завършеност. |
| **Подмярка** | Съвкупност от дейности, спомагащи за прилагане приоритетите на ПРСР 2014 – 2020 г. |
| **Принос в натура** | Предоставяне на земя или друг недвижим имот, оборудване или суровини, проучване или професионална работа или неплатен доброволен труд, за които не са правени плащания, подкрепени от фактура или друг еквивалентен на фактура платежен документ. |
| **Проверка на място** | Проверка по смисъла на Регламент (ЕС) № 809/2014. |
| **Публична финансова помощ** | Всеки обществен дял във финансирането на дейности, източник на който е бюджетът на държавата, на регионалните или местните власти, на Европейската общност, както и всеки подобен разход. Всеки дял във финансирането на дейности, чийто произход е бюджетът на обществени юридически лица или сдружения на една или повече регионални или местни власти, ще се разглежда като обществен дял. |
| **Разходи за консултантски услуги, свързани с подготовка и управление на проекта** | Разходи, извършени преди подаване на проектното предложение и такива по време на изпълнение на проекта, които включват подготовка на проектното предложение и подготовка на искането за плащане, включително отчитане и управление на проекта. |
| **Референтен разход** | Цени и пределни стойности, ползвани от ДФЗ - РА за сравняване при определяне основателността на разходите за различни инвестиции. |
| **Свързаност към споделените информационни ресурси на електронното управление** | Свързаност към техническата инфраструктура, единната електронна съобщителна мрежа, информационните центрове и държавния хибриден частен облак, които се създават и развиват от Държавна агенция „Електронно управление“  |
| **Съпоставими оферти** | Оферти, които отговарят на запитването за оферта на кандидата и съдържат: а) общ капацитет на оборудването – в случаите, когато се кандидатства за разходи за закупуване на оборудване, съставени от различни съоръжения и/или оборудване;б) количествено-стойностни сметки – в случаите, когато се кандидатства за разходи за извършване на строително-монтажни работи. |
| **Текущ ремонт** | Подобряването и поддържането в изправност на сградите, постройките, съоръженията и инсталациите, както и вътрешни преустройства, при които не се:а) засяга конструкцията на сградата;б) извършват дейности, като премахване, преместване на съществуващи зидове и направа на отвори в тях, когато засягат конструкцията на сградата;в) променя предназначението на помещенията и натоварванията в тях. |
| **Техническа спецификация** | Документ, в който се определят изисквания към характеристики на стоката, услугата или строителството. |
| **Частичен отказ за финансиране** | Отказът да се финансират част от заявените разходи на кандидата, които са включени в проект, одобрен за подпомагане по ПРСР 2014 – 2020 г. |

# 1. Наименование на програмата:

|  |
| --- |
| Програма за развитие на селските райони за периода 2014 – 2020 г. |

# 2. Наименование на приоритетната ос:

|  |
| --- |
| Неприложимо |

# 3. Наименование на процедурата:

|  |
| --- |
| Процедура чрез подбор на проектни предложения № BG06RDNP001-7.013 по подмярка 7.3. „Широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г. |

# 4. Измерения по кодове:

|  |
| --- |
| Неприложимо |

# 5. Териториален обхват:

|  |
| --- |
| Териториалният обхват е територията на Република България, но инвестициите трябва да се използват в населени места, които са бели и/или сиви зони и са на територията на общини от селските райони съгласно данни към дата на подаване на проектното/проектните предложение/я, посочени в списък публикуван на официалната страница на МТИТС. |

# 6. Цели на предоставяната безвъзмездна финансова помощ по процедурата и очаквани резултати:

|  |
| --- |
| **Цел на процедурата:** 1. Изграждане на широколентова инфраструктура, която ще се използва от населението в населени места, които са бели и/или сиви зони на територията на общини от селските райони; 2. Насърчаване на социалното приобщаване. Намаляване на бедността, насърчаване на икономическото развитие в селските райони чрез подобряване достъпа до информационни и комуникационни технологии. Подпомагане на развитието на електронното управление съгласно Стратегията за развитие на електронното управление в Република България 2014-2020 г., Пътната карта за изпълнение на Стратегията за развитие на електронното управление в Република България 2016 – 2020 г. и Национален план за широколентова инфраструктура за достъп от следващо поколение и Пътната карта за неговото изпълнение.**Междусекторни цели:**1. Подпомагане на развитието на електронното управление съгласно приоритетите заложени в Стратегията за развитие на електронното управление в Република България 2014-2020 г., Пътната карта за изпълнение на Стратегията за развитие на електронното управление в Република България 2016 – 2020 г. и Национален план за широколентова инфраструктура за достъп от следващо поколение и Пътната карта за неговото изпълнение, като и може да имат принос и към други стратегически документи и/или да са в съответствие с изпълнение на нормативни актове на националното законодателство и актове от правото на ЕС;2. Иновации.Предоставената безвъзмездна финансова помощ ще осигури съответствие с поне една от хоризонталните политики залегнали в чл. 8 на Регламент (ЕС) 1303/2013, а именно устойчиво развитие – Подкрепа за проекти, които допринасят за опазването на околната среда, повишаване на ресурсната ефективност.**Очаквани резултати:** 1. Подпомагането на инвестициите в изграждането на широколентова инфраструктура в бели и/или сиви зони от селските райони;2. Допълняемост с други инфраструктурни проекти в съответствие със Закона за електронните съобщителни мрежи и физическа инфраструктура;3. Прилагането на решения за съвместно/споделено ползване на инфраструктура с цел намаляване на разходите за разгръщане на инфраструктурата за широколентов достъп от следващо поколение;4. Покриване на по-голям брой население, което ще се възползва от допустимите дейности, свързаност с общинския център. |

# 7. Индикатори:

|  |
| --- |
| В съответствие с планираното изпълнение на ПРСР 2014 – 2020 г. по области с поставен акцент, проектните предложения по настоящите Условия за кандидатстване следва да допринасят за постигането на следните показатели:**Показатели за изпълнение:** **Приоритет 6 (P6):** Насърчаване на социалното приобщаване, намаляването на бедността и икономическото развитие в селските райони.**Област с поставен акцент (6В) Подобряване на достъпа до информационни и комуникационни технологии, използването и качеството им в селските райони** **Планирани(и) показател(и) за изпълнение 2014-2020 г.:**1. ***Брой операции, получаващи подкрепа*** ***за инвестиции в широколентова инфраструктура и достъп до нея, в т.ч. електронно правителство*** (Показател О.3)2.Брой жители, които се ползват от нова или подобрена ИТ инфраструктура (напр. широколентов интернет) (Показател О.15)3. Общо публични разходи (в евро) (Показател О.1)**Целеви показател(и) 2014-2020 г.:** Т24:процент от населението в селските райони, което се възползва от нови или подобрени услуги/инфраструктура. (област с поставен акцент 6В).**Важно!!!**Точка № 8 от формуляра за кандидатстване не се попълва от кандидата. Кандидата за предоставяне на безвъзмездна финансова помощ по настоящата процедура чрез подбор посочва информация относно предвижданите за изпълнение резултати/показатели в проектното предложение в Приложение № 2 „Основна информация за проектното предложение“, Раздел VI. „Форма за наблюдение и оценка“. |

# 8. Общ размер на безвъзмездната финансова помощ по процедурата:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Общият размер на безвъзмездната финансова помощ по процедурата е:

|  |  |  |
| --- | --- | --- |
| **Общ размер на безвъзмездната финансова помощ****(100%)** | **Средства от Европейския земеделски фонд за развитие на селските райони****(85%)** | **Национално съфинансиране****(15%)** |
| 58 674 000,00 лева | 49 872 900,00 лева | 8 801 100,00 лева |
| 30 000 000,00 евро | 25 500 000,00 евро | 4 500 000,00 евро |

 |

# 9. Минимален и максимален размер на безвъзмездната финансова помощ за конкретен проект:

|  |
| --- |
| 1. Максималният размер на допустимите разходи за един проект е до 58 674 000,00 лева (30 000 000,00 евро).2. В настоящите Условия за кандидатстване не е предвиден минимален размер на безвъзмездната финансова помощ за конкретен проект. |

# 10. Процент на съфинансиране:

|  |
| --- |
| Максималният размер на безвъзмездната финансова помощ не може да надвишава 100% от общия размер на допустимите за финансово подпомагане разходи за проект, които са в размер до 58 674 000,00 лева (30 000 000,00 евро).В съответствие с чл. 61 от Регламент (ЕС) № 1303/2013 г. за проекти, генериращи нетни приходи, допустимите разходи за операцията, които ще се съфинансират от европейските структурни и инвестиционни фондове, се намаляват предварително при отчитане на потенциала на операцията да генерира нетни приходи през определен референтен период, който ще обхваща както периода на изпълнение на операцията, така и периода след приключване на нейното изпълнение.По смисъла на чл. 61 от Регламент (ЕС) № 1303/2013 г., „нетни приходи“ означава входящите парични потоци, заплащани непосредствено от потребителите на стоки и услуги, предоставени с операцията, като такси, заплащани непосредствено от потребителите за използването на инфраструктура, продажбата или наема на земя или сгради или плащания за услуги минус всички оперативни разходи и разходи за подмяна на недълготрайно оборудване през съответния период. Генерираните от операцията икономии от оперативни разходи, с изключение на икономиите от разходите в резултат на изпълнението на мерки за енергийна ефективност, се разглеждат като нетни приходи, освен ако не са компенсирани от равностойно намаляване на субсидиите за дейността.На основание чл. 61, параграф 8 от Регламент (ЕС) № 1303/2013 г. посочените изисквания не се прилагат за операции (проекти), за които подкрепата в рамките на програмата представлява държавна помощ.Тъй като за безвъзмездната финансова помощ по настоящата процедура ще се нотифицира държавна помощ съгласно Насоките на ЕС относно прилагането на правилата за държавна помощ във връзка с бързо разполагане на широколентови мрежи (2013/С 25/01), то изискванията на чл. 61 от Регламент (ЕС) № 1303/2013 г. са неприложими към проекти подадени по настоящата процедура. |

# 11. Допустими кандидати:

**11.1. Критерии за допустимост на кандидатите:**

|  |
| --- |
| Кандидат по настоящите Условия за кандидатстване е Държавна агенция „Електронно управление”. Кандидатът може да подаде повече от едно проектно предложение по настоящата процедура. |

# 11.2 Критерии за недопустимост на кандидатите:

|  |
| --- |
| 1. Съгласно чл. 25, ал. 2 от ЗУСЕСИФ в процедурите чрез подбор не могат да участват и безвъзмездна финансова помощ не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно чл. 54 от ЗОП или които не са изпълнили разпореждане на Европейската комисия за възстановяване на предоставената им неправомерна и несъвместима държавна помощ. Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕСИФ и чл. 7 от Постановление № 162 на Министерски съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г. (Обн., ДВ, бр. 53 от 2016 г.). Потенциалните кандидати не могат да участват в процедурата за подбор на проекти и да получат безвъзмездна финансова помощ, в случай, че:1.1. са осъдени с влязла в сила присъда, освен ако са реабилитирани, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 – 353 е от Наказателния кодекс;1.2. са осъдени с влязла в сила присъда, освен ако са реабилитирани, за престъпление, аналогично по т. 1.1, в друга държава членка или трета страна;1.3. е налице неравнопоставеност в случаите по чл. 44, ал. 5 от ЗОП;1.4. с акт на компетентен орган е установено, че:а) са представили документ с невярно съдържание, свързан с удостоверяване липса на основания за отстраняване или изпълнението на критериите за подбор;б) не са предоставили изискваща се информация, свързана с удостоверяване липса на основания за отстраняване или изпълнението на критериите за допустимост или подбор;1.5. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 288, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;1.6. е налице конфликт на интереси, който не може да бъде отстранен;1.7. обявени са в несъстоятелност или в производство по несъстоятелност, или в процедура по ликвидация, или са сключили извънсъдебно споразумение с кредиторите си по смисъла на чл. 740 от Търговския закон, или са преустановили дейността си;1.8. не са изпълнили разпореждане на Европейската комисия за възстановяване на представената им неправомерна и несъвместима държавна помощ.2. Основанията по т. 1.1, 1.2 и 1.6 се отнасят за лицата които представляват кандидата.Съответствието с изискванията по т. 1.1, 1.2, 1.3, 1.4, 1.5, 1.6, 1.7 и 1.8 се доказват при кандидатстване само с декларация съгласно Приложение № 3 от настоящите Условия за кандидатстване.Преди сключване на административния договор декларираните обстоятелства се доказват и се извършва проверка от ДФЗ-РА, относно същите:а) с официални документи, издадени от съответните компетентни органи за обстоятелствата, за които такива документи се издават, или заверени копия от тях, като се спазват изискванията на чл. 2, ал. 1 от Закона за електронното управление. б) с декларация – за всички останали обстоятелства, които не са били декларирани на предходен етап, или когато е настъпила промяна във вече декларирани обстоятелства.3. Не се дава предимство, а даденото предимство се отнема, когато ДФЗ-РА или друг компетентен орган установи, че кандидатът/бенефициента е създал изкуствено условията, необходими за получаване на това предимство, в противоречие с целите на европейското право и българското законодателство в областта на допустимите за подпомагане дейности по настоящите Условия за кандидатстване.4. По отношение обстоятелствата за отстраняване, посочени в чл. 54 от ЗОП кандидатът/бенефициентът има право да представи доказателства, че е предприел мерки, които гарантират неговата надеждност съгласно чл. 56 от ЗОП, въпреки наличието на съответното основание за отстраняване.**Важно:**По настоящите Условия за кандидатстване допустим кандидат е Държавна агенция „Електронно управление”, а допустимата дейност е свързана с изграждане на широколентова инфраструктура за достъп от следващо поколение и осигуряване на активно оборудване за свързаност към облак (споделените информационни ресурси) на електронното управление в бели и/или сиви зони. Поради факта, че с дейността ще се постигнат цели заложени в европейски и национални стратегически документи в които е прокламиран важен обществен интерес по настоящите Условия за кандидатстване се приема, че подкрепата се предоставя за да се защитят особено важни обществени интереси и поради това за Държавна агенция „Електронно управление” не се прилагат изискването на чл. 54, ал. 1, т. 3 от ЗОП. |

# 12. Допустими партньори:

|  |
| --- |
| Неприложимо |

# 13. Дейности, допустими за финансиране:

**13.1. Допустими дейности:**

|  |
| --- |
| Изграждане на широколентова инфраструктура за достъп от следващо поколение и осигуряване на активно оборудване за свързаност към облак (споделените информационни ресурси) на електронното управление в бели и/или сиви зони. |

**13. 2. Условия за допустимост на дейностите:**

|  |
| --- |
| 1. Подпомагат се проекти в които е предвидено, че:1.1. дейностите, включени в проекта са за осигуряване на широколентов достъп от следващо поколение, съответно високоскоростна интернет свързаност в бели и/или сиви зони и са на територията на общини от селските райони съгласно данни към дата на подаване на проектното/проектните предложение/я, посочени в списък публикуван на официалната страница на МТИТС. Допустими за подпомагане са дейности с цел осигуряване на свързаност на широколентов достъп от следващо поколение, съответно високоскоростна интернет свързаност в бели и/или сиви зони, независимо дали инфраструктурата преминава през черни зони.1.2. инвестициите ще се използват от население в населени места, които са в бели и/или сиви зони и са на територията на общини от селските райони съгласно данни към дата на подаване на проектното/проектните предложение/я, посочени в списък публикуван на официалната страница на МТИТС.;2. Проектите се подпомагат, ако отговарят кумулативно на следните изисквания:2.1. дейностите, включени в проектите, съответстват на приоритетите на общинския план за развитие на съответната община, удостоверено с декларация от кмета на общината;2.2. при наличие на одобрена стратегия за Водено от общностите местно развитие дейностите, включени в проектите, с които ще се кандидатства по тези Условия за кандидатстване, са съгласувани с председателя на колективния управителен орган на местната инициативна група и/или местна инициативна рибарска група, за което се представя декларация от председателя на колективния управителен орган на местната инициативна група и/или местна инициативна рибарска група, че съответстват на стратегията;2.3. дейностите, включени в проекта, съответстват на Национален план за широколентова инфраструктура за достъп от следващо поколение https://www.mtitc.government.bg/sites/default/files/uploads/other\_acts/bulgarian\_plan\_for\_nga\_draft\_9\_june\_.pdf и Пътната карта за неговото изпълнение, ведно с нейните приложения <https://www.mtitc.government.bg/sites/default/files/uploads/other_acts/roadmap_bulgarian_final_stages_10.032015.pdf>. Това обстоятелство се потвърждава с писмо, издадено от българското звено за широколентов достъп, създадено в МТИТС.3. Подпомагат се проекти, в които е предвидено, че за дейностите за изграждане на инфраструктурата ще бъдат проведени съгласувателни процедури по реда на Закона за опазване на околната среда, Закона за защитените територии и/или Закона за биологичното разнообразие със съответния компетентен орган по околна среда и по реда на Закона за културното наследство с Министерство на културата за защитените територии за опазване на недвижимото културно наследство, удостоверено с декларация на председателя на Държавна агенция „Електронно управление”.4. Подпомагат се проекти, които съдържат пред-проектно проучване.Пред-проектното проучване трябва да включва изследване и описание на обхвата на проекта, както и районите в които ще се извършват инвестициите, технологично проучване за избор на оптимална технология, включително изследване на алтернативни технологии, технико-икономическа обосновка за определяне на икономическата целесъобразност и ефективност на инвестиционното намерение, в това число за подходящ негов вариант, обосновка на социалната целесъобразност и ефективност на проекта.Задължителна част от проучването е анализ на вече съществуващата инфраструктура. Представената информация следва да покаже, че няма да се изгражда инфраструктура при вече съществуваща такава. *(Изключение се прави при наличие на мрежа, която не може да бъде използвана за целите на проекта, и в тези случай е допустимо изграждане на нова такава).*Пред-проектното проучване трябва да разглежда вариантни решения (сценарии) и да докаже целесъобразността на препоръчаната опция/опции (в случай че са възможни и доказано целесъобразни повече от едно решения). Препоръчаните алтернативи следва да бъдат технологично неутрални и да осигуряват съвместимост на предложените технологии със съществуващата мрежа. Следва да се представи какви резултати ще бъдат постигнати.5. Подпомагат се проекти, които съдържат „финансов анализ“. Към анализа трябва да се представят най-малко:5.1. Общи допускания с базовите входни параметри, които се използват във финансовия и икономически анализ, като източниците на тези документи следва да бъдат ясно указани;5.2. Детайлна разбивка на инвестиционните разходи по проекта (включително използваната валута, единична стойност, количество, обща стойност без и със ДДС);5.3. Подробна разбивка на оперативните разходи и приходи във вариант „без проект“ и „със проект“, които да се основават на действителна и доказуема информация;5.4. Финансов анализ, базиран на инкрементален подход;5.5. Финансова устойчивост на проекта през годините на неговото изпълнение;5.6. Източници на финансиране;5.7. Амортизационен план на кредита, ако е предвидено заемно финансиране;5.8. Икономически анализ;5.9. Анализ на чувствителността;5.10. Анализ на риска. |

**13.3. Недопустими дейности:**

|  |
| --- |
| **Безвъзмездна финансова помощ не се предоставя:**1. За дейности, допустими за подпомагане по подмярка 4.1. „Инвестиции в земеделски стопанства“; подмярка 4.2. „Инвестиции в преработка/маркетинг на селскостопански продукти“; подмярка 4.1.2. „Инвестиции в земеделските стопанства по Тематичната подпрограма за развитие на малки стопанства“; подмярка 4.2.2. „Инвестиции в преработка/маркетинг на селскостопански продукти по Тематичната подпрограма за развитие на малки стопанства“; подмярка 4.4. „Непроизводствени инвестиции“; подмярка 4.4.2. „Непроизводствени инвестиции по Тематичната подпрограма за развитие на малки стопанства“ от мярка 4 „Инвестиции в материални активи“; подмярка 6.3. „Стартова помощ за развитието на малки стопанства“ подмярка 6.1. „Помощ при стартиране за млади земеделски стопани“; подмярка 6.2. „Помощ при стартиране за неселскостопански дейности в селските райони“; подмярка 6.4.1. „Инвестиции в подкрепа на неземеделски дейности“; подмярка 6.4.2. „Инвестиции в подкрепа на неземеделски дейности по Тематичната подпрограма за развитие на малки стопанства“ от мярка 6 „Развитие на стопанства и предприятия“; подмярка 7.2. „Инвестиции в създаването, подобряването или разширяването на всички видове малка по мащаби инфраструктура“; подмярка 7.5. „Инвестиции за публично ползване в инфраструктура за отдих, туристическа инфраструктура“; подмярка 7.6. „Проучвания и инвестиции, свързани с поддържане, възстановяване и подобряване на културното и природно наследство на селата“ от мярка 7 „Основни услуги и обновяване на селата в селските райони“ или по мярка 16 „Сътрудничество“.2. За финансиране на разходи, които вече са финансирани със средства от ЕСИФ или чрез други инструменти на Европейския съюз в съответствие с чл. 65, параграф 11 от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ, L 347/320 от 20 декември 2013 г.), както и с други публични средства, различни от тези на бенефициента за дейностите, които се подпомагат по настоящата процедура и са за същия обект/и.3. За дейности, допустими за подпомагане по настоящата процедура, които се подпомагат от други донори, както и по национални програми с публично финансиране.4. Дейности, извършени в нарушение на правилата за държавни помощи.5. За дейности за проектиране и изграждане на инженерна инфраструктура за държавен хибриден частен облак; проектиране, изграждане и пускане в експлоатация на споделена облачна инфраструктура за предоставяне на облачни услуги; организиране и провеждане на обучения за администратори, поддържащ персонал и ползватели на обучителни услуги; разширяване на капацитета на Единната електронна съобщителна мрежа за целите на държавен хибриден частен облак допустими за подпомагане по Оперативна програма „Добро управление“ по процедура BG05SFOP001-1.005.6. По които дейностите по настоящите Условия за кандидатстване, включени в проектите, са били физически започнати и/или извършени преди подаване на проектното предложение, независимо дали всички свързани плащания не са извършени.7. Които след изпълнение на дейностите по проекта няма да доведат до използване на инвестицията по предназначение и/или въвеждането и в експлоатация в случаите, когато това е задължително съгласно ЗУТ и подзаконовите актове за неговото прилагане.8. Които включват инвестиции, които не отговарят на европейското и национално законодателство.9. Дейности върху инфраструктура, която е частна собственост. |

# 14. Категории разходи, допустими за финансиране:

**14.1. Допустими разходи:**

|  |
| --- |
| Допустими за подпомагане са следните разходи:1. изграждането на пасивна широколентова инфраструктура за достъп от ново поколение (например – строителни дейности като канали, както и оптични кабели, стълбове, помещения), които са:а) разходи, свързани с прякото изпълнение на строително-монтажните работи;б) непредвидени разходи в размер до 8 на сто от стойността на одобрените разходи по буква „а”.2. Закупуване и инсталиране на агрегиращо активно оборудване (например – предаватели, рутери и комутатори, сървъри за контрол на управление) до пазарната им стойност, включително чрез финансов лизинг, съгласно допустимите за подпомагане дейности по настоящите Условия за кандидатстване;3. За придобиване или развитието на компютърен софтуер, лицензи, патентни и авторски права, регистрация на търговски марки, до пазарната им стойност;4. Свързани с проекта, в това число разходи за хонорари за архитекти, инженери и консултанти, консултации за икономическа и екологична устойчивост на проекта, пред-проектно проучване, финансов анализ, икономически анализ, анализ на чувствителността, анализ на риска и такси, извършени както в процеса на подготовка на проекта преди подаване на проектното предложение, така и по време на неговото изпълнение, които не могат да надхвърлят 12 на сто от общия размер на допустимите разходи по проектното предложение, включени в т. 1, буква „а”, т. 2 и 3.**Важно!!!**Примерите в т. 1 и т. 2 от настоящия раздел не са изчерпателно изброени. Допустими са и всички разходи свързани с функционирането на пасивната широколентова инфраструктура за достъп от ново поколение и агрегиращото активно оборудване по проекта. |

# 14. 2. Условия за допустимост на разходите:

|  |
| --- |
| 1. Безвъзмездната финансова помощ по реда на настоящите Условия за кандидатстване се предоставя в рамките на наличните средства по ПРСР 2014 – 2020 г. под формата на възстановяване на действително направени и платени допустими разходи.2. Допустимите разходи по т. 4 от Раздел 14.1. „Допустими разходи” не може да надхвърлят следните стойности:а) За консултантски услуги, свързани с подготовката на проекта, като част от разходите по т. 4 от Раздел 14.1. „Допустими разходи” не могат да надхвърлят 1 на сто от допустимите разходи по т. 1, буква „а”, т. 2 и т. 3 от Раздел 14.1. „Допустими разходи”;б) За консултантски услуги, свързани с управлението на проекта, като част от разходите по т. 4 от Раздел 14.1. „Допустими разходи” не могат да надхвърлят 3 на сто от допустимите разходи по т. 1, буква „а”, т. 2 и т. 3 от Раздел 14.1. „Допустими разходи”;в) Разходите за заснемане, изготвяне на идеен и/или технически и/или работен проект и оценка на съответствието на проектите съгласно чл. 142, ал. 4 от Закона за устройство на територията, като част от разходите по т. 4 от Раздел 14.1. „Допустими разходи” не могат да надхвърлят 2 на сто от допустимите разходи по т. 1, буква „а” от Раздел 14.1. „Допустими разходи”;г) Разходите за строителен надзор, като част от разходите по т. 4 от Раздел 14.1. „Допустими разходи” не могат да надхвърлят 3 на сто от допустимите разходи по т. 1, буква „а” от Раздел 14.1. „Допустими разходи”;д) Разходите за авторски надзор, като част от разходите по т. 4 от Раздел 14.1. „Допустими разходи” не могат да надхвърлят 0,5 на сто от допустимите разходи по т. 1, буква „а” от Раздел 14.1. „Допустими разходи”;е) Разходите за изготвяне на пред-проектно проучване, финансов анализ, икономически анализ, анализ на чувствителността, анализ на риска и такси не могат да надхвърлят 2,5 на сто от допустимите разходи по т. 1, буква „а”, т. 2 и т. 3 от Раздел 14.1. „Допустими разходи”;3. Разходите по т. 4 от Раздел 14.1. „Допустими разходи” са допустими, ако са извършени не по-рано от 1 януари 2014 г., независимо дали всички свързани с тях плащания са направени.4. Дейностите и разходите по проекта с изключение на разходите по т. 4 от Раздел 14.1. „Допустими разходи” са допустими, ако са извършени след подаване на проектното предложение, независимо дали всички свързани с тях плащания са направени. 5. Закупуването чрез финансов лизинг на активите е допустимо, при условие че бенефициентът стане собственик на съответния актив не по-късно от датата на подаване на искането за междинно или окончателно плащане за същия актив.6. Допустими за подпомагане са само основателни разходи, включени в проектното предложение. Оценителната комисия по чл. 33 от ЗУСЕСИФ извършва оценка на основателността на предложените за финансиране разходи от Раздел 14.1. „Допустими разходи” чрез сравняване на предложените разходи с най-малко три съпоставими независими оферти. Кандидатът представя към датата на подаване на проектното предложение най-малко три съпоставими независими оферти.7. В случаите по т. 6 оферентите, когато са местни лица, трябва да са вписани в Търговския регистър и регистъра на Юридическите лица с нестопанска цел към Агенцията за вписване, а оферентите – чуждестранни лица, следва да представят документ за правосубектност съгласно националното им законодателство. Оферентите на строително-монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за Камарата на строителите и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите. 8. Кандидатът събира офертите по т. 6 чрез прилагане на принципа на пазарни консултации съгласно ЗОП, като публикуват на профила на купувача информация относно вида на инвестицията, която ще бъде заявена за финансиране, придружена от техническа спецификация с посочени минимални параметри или подробно описание на актива. Кандидатът определя подходящ срок за получаване на оферти, който не може да бъде по-кратък от 5 работни дни.9. Минималното съдържание на офертите по т. 6 е: наименование на оферента, срок на валидност на офертата, дата на издаване на офертата, подпис и печат на офертата, техническо предложение, ценово предложение в левове с посочен ДДС.10. В случаите по т. 9, ако кандидата не е избрал най-ниската ценова оферта, кандидата представя решение за определяне на стойността на разхода, за който кандидатства, с включена обосновка за мотивите, обусловили избора му. |

# 14. 3. Недопустими разходи:

|  |
| --- |
| Недопустими разходи по настоящите Условия за кандидатстване са:1. Закупуване или наем на земя и сгради;2. закупуване на оборудване втора употреба;3. Данък върху добавена стойност (ДДС), освен когато не е възстановим съгласно Закона за данък върху добавената стойност;4. Лизинг с изключение на финансов лизинг при спазване на изискването по т. 5 от Раздел 14.2 „Условия за допустимост на разходите“;5. Текущи (оперативни) разходи, включително разходи за поддръжка, наеми, застраховка, реконструкция, текущи ремонтни дейности с цел поддръжка и експлоатация на активите и други оперативни разходи;6. Банкови такси, разходи за гаранции, изплащане и рефинансиране на лихви, застраховки;7. Обезщетения за отчуждаване на имоти;8. Принос в натура;9. Плащания в брой;10. Закупуване на оборудване, включително компютърен софтуер, над пазарната им стойност;11. Лихви и комисионни, печалба на лизинговата компания, разходи по лихви за рефинансиране, оперативни и застрахователни разходи по лизинговия договор в случаите на финансов лизинг;12. Разходи за проекти, за които са установени изкуствено създадени условия за получаване на помощта, с цел осъществяване на предимство в противоречие с целите на мярката и/или законодателството;13. Инвестиции, които представляват обикновена подмяна;14. Инвестиции, за които се установи, че ще имат отрицателно въздействие върху околната среда;15. Неустойки за неизпълнение по договорите с избраните доставчици/изпълнители;16. Натрупани лихви върху изплатени авансови плащания;17. Инвестиции, за които е установено двойно финансиране;18. Разходи, извършени преди подаване на проектното предложение, независимо дали всички плащания са направени или не, с изключение на разходи по т. 4 от Раздел 14.1. „Допустими разходи”, извършени не по-рано от 1 януари 2014 г.;19. Разходи за закупуване на машини, съоръжения и оборудване, които не са предназначени за целите на проекта;20. Такси за електронно съобщителни мрежи за широколентов достъп (безжичен и неподвижен) за заемане на честотна лента. |

# 15. Допустими целеви групи (ако е приложимо):

|  |
| --- |
| Неприложимо |

# 16. Приложим режим на минимални/държавни помощи:

|  |
| --- |
| Съгласно чл. 107 от Договора за функциониране на Европейския съюз съществува обща забрана за предоставянето на държавни помощи.Съгласно т. 7 от § 1 от Допълнителната разпоредба на Закона за държавните помощи -държавната помощ е всяка помощ, попадаща в обхвата на чл. 107, параграф 1 от Договора за функционирането на Европейския съюз, предоставена от държавата или от общината, или за сметка на държавни или общински ресурси, пряко или чрез други лица, под каквато и да е форма, която нарушава или застрашава да наруши свободната конкуренция чрез поставяне в по-благоприятно положение на определени предприятия, производството или търговията на определени стоки или предоставянето на определени услуги, доколкото се засяга търговията между държавите – членки на Европейския съюз.Предприятие по смисъла на чл. 107 от Договора за функциониране на Европейския съюз е всяка структура, ангажирана със стопанска дейност, независимо от правния й статут и начина й на финансиране.Съгласно т. 29 от § 1 от Допълнителната разпоредба на Закона за държавните помощи – публично предприятие е всяко предприятие, върху което публични органи могат да упражняват, пряко или косвено, доминиращо влияние. За публично предприятие се смята и всяко юридически обособено лице, което се финансира, изцяло или частично, със средства от държавния или от общинския бюджет или има право да разходва такива средства.Намесата на държавата чрез предоставяне на държавна помощ не следва да измества пазарната инициатива и да нарушава конкуренцията по какъвто и да е начин.Безвъзмездната финансова помощ по настоящите Условия за кандидатстване подлежи на нотификация пред Европейската комисия съгласно чл. 108, т. 3 от Договора за функциониране на Европейския съюз. В тази връзка към Условията за кандидатстване са приложими Насоките на ЕС относно прилагането на правилата за държавна помощ във връзка с бързо разполагане на широколентови мрежи (2013/С 25/01) и при изготвянето на проектните предложения бенефициента трябва да се съобрази с тях.Безвъзмездната финансова помощ по настоящата схема е съобразена с класификацията на Европейската комисия от Насоките на ЕС относно прилагането на правилата за държавна помощ във връзка с бързо разполагане на широколентови мрежи, където са дефинирани три типа райони при мрежите за достъп от следващо поколение (ДСП) в зависимост от вече съществуващото равнище на широколентов достъп, а именно:**„Бели райони за ДСП“** - Съответно за целите на оценката на държавна помощ за мрежи за ДСП район, в който понастоящем не съществуват мрежи за ДСП и няма вероятност частни инвеститори да ги изградят и те да функционират напълно в рамките на три години, следва да се счита за „бял район за ДСП“. Този район отговаря на условията за отпускане на държавна помощ за ДСП.„**Сиви райони за ДСП“** - Един район следва да се счита за „сив район за ДСП“, когато съществува само една мрежа за ДСП или такава ще се разработва през следващите три години и няма планове друг оператор да разработи мрежа за ДСП през следващите три години. Когато се преценява дали други инвеститори биха могли да разработят допълнителни мрежи за ДСП в даден район, трябва да се отчита съществуването на регулаторни или законодателни мерки, които биха могли да намалят бариерите за разгръщане на мрежи (достъп до канали, съвместно ползване на инфраструктура и т.н.). **„Черни райони за ДСП“** - Ако съществуват поне две мрежи за ДСП на различни оператори в даден район или такива ще се разработят през следващите три години, този район следва да се счита за „черен район за ДСП“. Държавната подкрепа за допълнителна, публично финансирана, еквивалентна конкурентна мрежа за ДСП в тези райони вероятно ще наруши сериозно конкуренцията и е несъвместима с вътрешния пазар съгласно член 107, параграф 3, буква в) от ДФЕС.Безвъзмездната финансова помощ по настоящите Условия за кандидатстване ще се предоставя за инвестиции, които ще се използват от население в населени места, които са бели и/или сиви зони по посочената по-горе класификация и са на територията на общини от селските райони. При предоставянето на безвъзмездната финансова помощ ще се съблюдава законодателството в областта на обществените поръчки и защита на конкуренцията, включително и законодателството по държавните помощи.Кандидата е публично предприятие съгласно т. 29 от § 1 от Допълнителната разпоредба на Закона за държавните помощи и е задължен да спазва законодателството в областта на обществените поръчки и държавните помощи и да не допуска средствата, получени по административният договор или активите, придобити при изпълнение на проекта, да бъдат предоставяни на трети лица в нарушение на режима на държавни помощи. Кандидата има опит, защото вече е прилагал подобна схема по Оперативна програма „Регионално развитие“ 2007 – 2013 г. В случай, че се установят нарушения и неправомерно отпускане на държавни помощи от страна на кандидата/бенефициента ще бъдат уведомени компетентните органи. Неправомерното отпускане на държавни помощи от страна на кандидата/бенефициента може да доведе до прекратяване на финансирането на проекта и до възстановяване на вече изплатени суми, заедно с другите законоустановени последици.Възстановяването на неправомерно предоставена помощ се извършва по реда на Глава шеста „Възстановяване на неправомерна и несъвместима държавна помощ по решение на Европейската комисия. Възстановяване на неправилно използвана държавна помощ“ от Закона за държавните помощи.При одобрение на проектното предложение на кандидата, и той подпише административен договор, кандидата е длъжен да съхранява документацията относно получената помощ за период от 10 бюджетни години, считано от датата на която е предоставена последната индивидуална помощ и да я предостави на Държавен фонд „Земеделие“ при поискване в срок от 5 работни дни.По писмено искане държавата предоставя в срок до 20 работни дни или по-дълъг срок, ако такъв бъде определен в искането, цялата информация, която Комисията счита за необходима, за да прецени дали са спазени условията относно общия размер на помощта по смисъла на Насоките на ЕС относно прилагането на правилата за държавна помощ във връзка с бързо разполагане на широколентови мрежи.Кандидата посочва данни за получени държавни помощи в Декларация за държавни помощи съгласно Приложение № 4.При сключване на административен договор, Държавен фонд „Земеделие“ прилага подходящи контролни механизми, които да гарантират изпълнението на Насоките на ЕС относно прилагането на правилата за държавна помощ във връзка с бързо разполагане на широколентови мрежи, включително ще извършва документални проверки на декларираните данни от одобрените кандидати в Декларация за държавни помощи съгласно Приложение № 4. |

# 17. Хоризонтални политики:

|  |
| --- |
| Не се предоставя безвъзмездна финансова помощ по настоящите Условия за кандидатстване за проектни предложения, които не са в съответствие с политиката на ЕС за насърчаване на социалното приобщаване, намаляване на бедността и икономическо развитие на селските райони, равенство между половете, недискриминация и устойчиво развитие.По настоящата процедура следва да е налице съответствие на проектните предложения със следните принципи на хоризонталните политики на ЕС:1. Подобряване условията на живот в селския район посредством формулирани конкретни цели на проектното предложение в контекста на общите цели и приоритети на местно ниво;2. Равнопоставеност и недопускане на дискриминацията - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на изискванията, посочени в Условията за кандидатстване, независимо от техния пол, етническа принадлежност или вид увреждане.3. Устойчиво развитие – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях.  |

# 18. Минимален и максимален срок за изпълнение на проекта:

|  |
| --- |
| 1. Одобреният проект се изпълнява в срок до 54 месеца от датата на подписването на административния договор с ДФЗ-РА.2. Крайният срок по т. 1 е не по-късно от 15 септември 2023 г., освен ако в Регламент на ЕК не е предвиден друг срок. |

# 19. Ред за оценяване на концепциите за проектни предложения:

|  |
| --- |
| Неприложимо |

# 20. Критерии и методика за оценка на концепциите за проектни предложения:

|  |
| --- |
| Неприложимо |

# 21. Ред за оценяване на проектните предложения:

|  |
| --- |
| 1. Оценката на проектните предложения се извършва при спазване на реда, определен ЗПЗП, ЗУСЕСИФ и Постановление № 162 на Министерски съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г. и приложимото европейско законодателство.2. Оценката и класирането на проектните предложения по настоящата процедура се извършват от оценителна комисия по чл. 33 от ЗУСЕСИФ, а в случаите на предварителна оценка – и от комисия, назначени с акт на изпълнителния директор на ДФЗ по чл. 9в, ал. 2 от ЗПЗП. 3. Оценката на проектните предложения включва:а) Етап 1: Предварителна оценка (ако размерът на заявената безвъзмездна финансова помощ на всички подадени проектни предложения по процедурата надхвърля разполагаемия бюджет по настоящите Условия за кандидатстване);б) Етап 2: Оценка на административното съответствие и допустимостта;в) Етап 3: Техническа и финансова оценка. |

**21.1. Предварителна оценка на проектните предложения:**

|  |
| --- |
| 1. Предварителна оценка се извършва от комисия по чл. 9в от ЗПЗП когато размерът на заявената финансова помощ на подадените проектни предложения надхвърля разполагаемия бюджет от раздел 8 „Общ размер на безвъзмездната финансова помощ по процедурата“. 2. Когато заявената финансова помощ на всички подадени проектни предложения не надхвърля разполагаемия бюджет от раздел 8 „Общ размер на безвъзмездната финансова помощ по процедурата“, то не се извършва предварителната оценка по чл. 9в от ЗПЗП. Оценката за административно съответствие и допустимост за тези проектни предложения се извършва в срока по т. 1 от Раздел 21.2 „Оценка за административно съответствие и допустимост“.3. Изпълнителният директор на ДФЗ назначава комисия, която извършва предварителна оценка на проектните предложени. В едномесечен срок след приключване на периода на прием комисията оценява и класира проектните предложения.4. Комисията изготвя списък на всички проектни предложения, в който се посочва получения брой точки за всеки проект по всеки критерий. Списъкът се публикува на интернет страницата на ДФЗ (<http://dfz.bg>) най-късно в срока по т. 3.5. Кандидатите могат да подадат възражение до ръководителя на Управляващият орган на ПРСР 2014-2020 г. в 14-дневен срок от публикуването на списъка. 6. Ръководителят на Управляващият орган на ПРСР 2014 – 2020 г. назначава комисия по чл. 9в, ал. 5 от ЗПЗП за разглеждане на възраженията по т. 5. Комисията се произнася в срок от 60 дни от подаване на всяко възражение и уведомява Комисията за оценката по т. 3. 7. Въз основа на извършената предварителна оценка, съответно на уведомлението по т. 6, комисията по т. 3 изготвя и публикува на интернет страницата на ДФЗ-РА в едноседмичен срок списък на:а) проектните предложения, за финансирането на които е необходим бюджет, който не надвишава с повече от 30 на сто бюджета, определен в условията за кандидатстване за настоящата процедура, включително проектните предложения, получили еднакъв брой точки;б) всички проектни предложения, извън посочените в б. „а“.8. След разглеждане на последното възражение по т. 5, Комисията по т. 6 уведомява Комисията за оценка по т. 3 за броя на постъпилите възражения. |

**21.2. Оценка на административното съответствие и допустимост:**

|  |
| --- |
| 1. В тримесечен срок от публикуване на списъците по т. 7 от Раздел 21.1 „Предварителна оценка на проектните предложения“ се извършва процедурата чрез подбор на проектни предложение по реда на глава трета, раздел ІІ от ЗУСЕСИФ, за проектните предложения по т. 7, б. „а“ от Раздел 21.1 „Предварителна оценка на проектните предложения“ до достигане на 110 на сто от бюджета по настоящата процедура и за проектните предложения за които не е извършена предварителна оценка на основание т. 2 от Раздел 21.1 „Предварителна оценка на проектните предложения“.2. След оценяване на проектните предложения по т. 1 и при наличие на остатъчен бюджет до 110 на сто, и преди класиране се извършва оценяване и на проектните предложения по Раздел 21.1, т. 7, б. „б“ до 110 на сто от бюджета по настоящата процедура.3. В процеса на оценка на административното съответствие и допустимостта на проектните предложения по настоящата процедура, ще се извършват следните проверки:а) проектното предложение отнася ли се за обявената процедура за подбор на проекти; б) формулярът за кандидатстване е попълнен съгласно изискванията;в) представени ли са всички документи, посочени в Раздел 24 „Списък на документите, които се подават на етап кандидатстване“ от настоящите Условия за кандидатстване, и попълнени ли са съгласно изискванията;г) съответствие на кандидатите и проектните дейности с критериите за допустимост;д) основателни ли са заявените за подпомагане разходи.4. Оценката за административно съответствие и допустимост се извършва във основа на критериите съгласно Приложение № 5 към настоящите Условия за кандидатстване.5. Само проектни предложения, преминали успешно оценка на административното съответствие и допустимостта, подлежат на по-нататъшно разглеждане и оценка.6. Като част от проверката за административно съответствие и допустимост комисията по чл. 33 от ЗУСЕСИФ може да извърши посещение на място за установяване на фактическото съответствие с представените документи, като:а) посещението на място се извършва в присъствието на кандидата или на упълномощен негов представител;б) след приключване на посещението на място членовете на комисията изготвят протокол с резултатите от посещението и го представят за подпис на кандидата или на упълномощен негов представител, който има право да напише в протокола обяснения и възражения по направените констатации;в) екземпляр от протокола по б. „б“ се предоставя на кандидата или на упълномощен негов представител веднага след приключване на посещението на място;г) в случай че кандидатът или упълномощен негов представител не е открит при извършване на посещението на място, оценителната комисия по чл. 33 от ЗУСЕСИФ, уведомява кандидата, като му изпраща копие от протокола чрез ИСУН;д) в едноседмичен срок от получаването на протокола по б. „г“ за посещението на място кандидатът може писмено да направи възражения и да даде обяснения по направените констатации пред оценителната комисия.7. Когато при проверките се установи липса на документи или друга нередовност, комисията по чл. 33 от ЗУСЕСИФ изпраща на кандидата уведомление чрез ИСУН за установените липси/нередовности и определя 15-дневен срок за тяхното отстраняване. 8. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.9. След приключване на оценката на административното съответствие и допустимостта, на интернет страницата на ДФЗ-РА (www.dfz.bg) се публикува списък с предложените проектни предложения, които не се допускат до техническа и финансова оценка с посочени основанията за това. За недопускането се съобщава на кандидата за всяко проектно предложение включено в списъка по предходното изречение, по реда на чл. 61 от АПК.10. За проектни предложения които са предложени за отхвърляне, кандидата може да подаде възражения срещу предложението за отхвърлянето им пред изпълнителния директор на ДФЗ-РА в едноседмичен срок от съобщението в ИСУН. 11. Процедурата за разглеждане на възраженията протича по реда на чл. 18, ал. 4 и следващите от Постановление № 162 на Министерски съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г. Когато кандидатът не подаде възражение проектното предложение се включва в списъка на предложените за отхвърляне проектни предложение. 12. Кандидатът може по всяко време да оттегли изцяло или частично проектното предложение или приложените към него документи като подаде писмено искане до изпълнителния директор на ДФЗ-РА на хартиен носител. Това обстоятелство се отбелязва в ИСУН от потребител на системата със съответните права. Оттеглянето поставя кандидата в положението, в което се е намирал преди подаването на оттеглените документи или на част от тях. 13. Когато кандидатът е уведомен от оценителната комисия по чл. 33 от ЗУСЕСИФ за случаи на несъответствия и/или нередовности в документите в проектното предложение или когато кандидатът е уведомен за намерението на оценителната комисия по чл. 33 от ЗУСЕСИФ да извърши проверка/посещение на място, или когато при проверката/посещението на място се установи нередовност, не се разрешава оттегляне по отношение на частите на тези документи, засегнати от нередовността. В тези случаи оценителната комисия по чл. 33 от ЗУСЕСИФ уведомява кандидата за решението си по направеното искане за оттегляне.14. При оттегляне изцяло на проектно предложение, което не попада в обхвата на т. 13, изпълнителният директор на ДФЗ-РА прекратява образуваното административно производство, а кандидатът има право да подаде ново проектно предложение за същата инвестиция, в случай че е обявена нова процедура за подбор по подмярката.15. Проектното предложение може да бъде поправяно по всяко време след подаването само в случай на очевидни грешки.16. Поправката в проектното предложение се извършва от оценителната комисия по чл. 33 от ЗУСЕСИФ до приключване на работата й, а след решение за предоставяне на безвъзмездна финансова помощ - от определени от изпълнителния директор на ДФЗ-РА служители. 17. За очевидни грешки се признават тези, които могат да бъдат непосредствено установени при техническа проверка на информацията, съдържаща се в документите към проектното предложение при условие, че кандидатът е действал добросъвестно.18. Не се допуска поправяне на проектното предложение и представените от кандидата документи извън хипотезата по т. 15. 19. Когато е допуснато частично оттегляне, новите обстоятелства не се вземат под внимание, ако водят или биха довели до увеличаване на определения от оценителната комисия по чл. 33 от ЗУСЕСИФ брой точки по критериите за подбор, както и ако биха довели до определяне на по-голям размер на безвъзмездната финансова помощ.20. Оценителната комисия по чл. 33 от ЗУСЕСИФ може да извършва корекции в бюджета на проектно предложение, в случай че при оценката се установи:а) наличие на недопустими дейности и/или разходи;б) несъответствие между предвидените дейности и видовете заложени разходи;в) дублиране на разходи;г) неспазване на други условия за допустимост в настоящите условия за кандидатстване;д) несъответствие с правилата за държавните помощи;е) неоснователност на разходите.21. Корекциите по т. 20, б. „б“ и „в“ се извършват след изискване на допълнителна пояснителна информация от кандидата.22. Корекциите по т. 20 не могат да водят до:а) увеличаване на размера или на интензитета на безвъзмездната финансова помощ, предвидени в подаденото проектно предложение;б) невъзможност за изпълнение на целите на проекта или на проектните дейности;в) подобряване на качеството на проектното предложение и нарушаване на принципите по чл. 29, ал. 1, т. 1 и 2 от ЗУСЕСИФ.23. В случай, че кандидат е подал повече от един път едно и също проектно предложение в ИСУН, което се дублира с предходното в рамките на настоящата процедура, на оценка подлежи единствено последното подадено по време проектно предложение т.е с подаването на следващото проектно предложение в срока на обявения прием, предходното подадено проектно предложение по същата процедура се счита за оттеглено.24. Всяка информация, предоставена извън официално изисканата от оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване качеството на първоначалното проектно предложение. |

# 21.3. Техническа и финансова оценка:

|  |
| --- |
| 1. Техническата и финансова оценка се извършва само за проектните предложения, които са преминали успешно оценка на административното съответствие и допустимостта.2. Техническата и финансова оценка на проектните предложения по процедурата се извършват по критерии за подбор подробно указани в Раздел 22 „Критерии и методика за оценка на проектните предложение“, Раздел 27 „Допълнителна информация“ и указанията, разписани подробно в Приложение № 6 към настоящите Условията за кандидатстване.3. Когато при оценката се установят обстоятелства, които изискват допълнителна пояснителна информация, комисията по чл. 33 от ЗУСЕСИФ изпраща на кандидата уведомление чрез ИСУН и определя срок за представяне на информацията, който не може да бъде по-кратък от една седмица.4. Допълнителна информация може да бъде предоставена само по искане на оценителната комисия по чл. 33 от ЗУСЕСИФ, като информацията не следва да съдържа елементи, водещи до подобряване на първоначалното проектно предложение.5. При непредставяне на изисканата допълнителна информация или разяснения в определения от комисия по чл. 33 от ЗУСЕСИФ срок, проектното предложение може да бъде отхвърлено само и единствено на това основание или съответно да получи по-малък брой точки.6. Всяка информация, представена извън официално изисканата от оценителната комисия по чл. 33 от ЗУСЕСИФ, няма да бъде вземана под внимание, с изключение на случаите описани в т. 24 от Раздел 21.2. „Оценка на административно съответствие и допустимост“.7. Оценителната комисия по чл. 33 от ЗУСЕСИФ, извършва класиране на проектните предложения според получените при оценката точки в низходящ ред.**Важно!!!**8. В процеса на техническа и финансова оценка председателят на комисията осигурява единен подход при прилагане на критериите за подбор, посочени в Раздел 22„Критерии и методика за оценка на проектни предложения“. |

# 22. Критерии и методика за оценка на проектните предложения:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| **Критерии за подбор на проектни предложения за изграждане на широколентова инфраструктура за достъп от следващо поколение и осигуряване на активно оборудване за свързаност към облак на електронно управление в белите и сиви зони** | **Точки** |
| **1** | **Изграждането на широколентова инфраструктура е в белите зони** | **20** |
| **2** | **Брой население, което ще се възползва от подобрените основни услуги и обхвата на териториално въздействие** |  |
| 2.1 | Не повече от 1000 души | 5 |
| 2.2 | Не повече от 3000 души | 10 |
| 2.3 | Над 5000 души | 15 |
| **3** | **Допълняемост с други инфраструктурни проекти в съответствие с Директива 2014/61/ЕС на Европейския парламент и на Съвета от 15 май 2014 г. относно мерките за намаляване на разходите за разгръщане на високоскоростни електронни съобщителни мрежи.** | 10 |
| **4** | **Свързаност с общинския център** | 20 |
| **5** | **Включване на дейности, свързани с широколентов достъп от следващо поколение в общинските планове за развитие** | 5 |
| **6** | **Прилагане на решения за съвместно ползване на инфраструктура с цел намаляване на разходите за разгръщане на инфраструктурата за широколентов достъп от следващо поколение** | 20 |
| **7** | **Иновативни технически решения** | 10 |
|   | **100** |

**Подпомагат се проекти, които са получили минимален брой от 45 точки по критериите за подбор.** |

# 23. Начин на подаване на проектните предложения/концепциите за проектни предложения:

|  |
| --- |
| 1. Кандидатстването се извършва единствено чрез електронно подадено проектно предложение в ИСУН. 2. С квалифициран електронен подпис, наричан по-нататък „КЕП“, лице с право да представлява кандидата подписва единствено електронния формуляр, което удостоверява достоверността на всички приложени документи. Кандидатът подписва формуляра с валиден КЕП към датата на кандидатстване с титуляр законният представител на Държавна агенция „Електронно управление”, като автор на подписа, като автор на подписа в този случай следва да е председателят на Държавна агенция „Електронно управление”. Когато проектното предложение се подава от упълномощено лице, се прилага заповед на председателят на Държавна агенция „Електронно управление” и формулярът се подписва с КЕП на упълномощеното лице.3. Документите се прилагат към формуляра за кандидатстване във формат, указан в Раздел 24 „Списък на документите, които се подават на етап кандидатстване“. Оригиналите на документите се съхраняват от кандидата/бенефициента и се представят при поискване.4. Документите, приложени към формуляра за кандидатстване, както и тези, представени от кандидатите/бенефициентите в резултат на допълнително искане от оценителната комисия по чл. 33 от ЗУСЕСИФ, трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон (обн., ДВ, бр. 47 от 2000 г.), и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор.5. Кандидатът трябва да посочи електронен адрес, който да е асоцииран към профила му в ИСУН и не трябва да се променя в периода на кандидатстване и оценка.6. Кореспонденцията и уведомленията във връзка с оценката на проектното предложение се осъществяват през ИСУН чрез електронния профил на кандидата.7. За дата на получаване на кореспонденцията и уведомленията се счита датата на изпращането им чрез ИСУН. Сроковете започват да текат за кандидатите/бенефициентите от изпращането на съответната кореспонденция и уведомление от оценителната комисия в ИСУН. **Важно е кандидатите да разполагат винаги с достъп до имейл адреса, към който е асоцииран профила в ИСУН.**8. От кандидатите/бенефициентите не може да се изисква представяне на документи, когато обстоятелствата в тях са достъпни чрез публичен регистър или когато информацията или достъпът до нея се предоставя от компетентния орган на оценителната комисия по чл. 33 от ЗУСЕСИФ по служебен път.9. Не се изисква представяне на документи, които вече са предоставени и срокът им на валидност не е изтекъл.10. Проектното предложение може да бъде подадено и при липса и/или нередовност, но само когато те се отнасят за документи, които не променят качеството на проектното предложение и това изрично е отбелязано срещу съответния документ в Раздел 24 „Списък на документите, които се подават на етап кандидатстване“.11. Допълнителна пояснителна информация или документ от кандидатите относно декларираните обстоятелства и представените документи може да бъде предоставена само по искане на оценителната комисия по чл. 33 от ЗУСЕСИФ.12. Условията за кандидатстване може да бъдат изменяни при условията на чл. 26, ал. 7 от ЗУСЕСИФ.**Важно!!!**Във всички случаи се приема, че с подписването с електронен подпис на формуляра за кандидатстване кандидата подписва и документите по т. 1, 12 и 13 от Раздел 24.1 „Списък с общи документи“, поради което е допустимо те да не се прилагат във формат „pdf“, подписани от кандидата.  |

# 24. Списък на документите, които се подават на етап кандидатстване:

**24.1. Списък с общи документи:**

|  |
| --- |
| 1. Основна информация за проектното предложение, във формат „xls“ или „xlsx“, а когато проектното предложение се подава от упълномощено лице – и във формат „pdf” или „jpg“, подписана от председателя на Държавна агенция „Електронно управление” и сканирана (Приложение № 2).2. Декларация по чл. 25, ал. 2 от ЗУСЕСИФ във формат „pdf” или „jpg” , а когато проектното предложение се подава от упълномощено лице декларацията да е подписана от председателя на Държавна агенция „Електронно управление” и сканирана (Приложение № 3). (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*3. Заповед на председателя на Държавна агенция „Електронно управление”, в случай че документите не се подават лично от него във формат „pdf“ или „jpg“. 4. Декларация от кмета на общината, че дейностите, включени в проектите, съответстват на приоритетите на общинския план за развитие на съответната община във формат „pdf“ или „jpg“*.* *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*5. Декларация от председателя на колективния управителен орган на местната инициативна група и/или местна инициативна рибарска група при одобрена стратегия за Водено от общностите местно развитие, че дейностите включени в проектите съответстват на стратегията във формат „pdf“ или „jpg“. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*6*.* Писмо, издадено от българското звено за широколентов достъп, създадено в МТИТС, че дейностите включени в проекта съответстват на Национален план за широколентова инфраструктура за достъп от следващо поколение и Пътната карта за неговото изпълнение, ведно с нейните приложения във формат „pdf” или „jpg”.7*.* Декларация за държавни помощи във формат „doc“ или „docx“, а когато проектното предложение се подава от упълномощено лице - във формат „pdf” или „jpg”, подписана от председателя на Държавна агенция „Електронно управление” и сканирана (Приложение № 4).8. Декларация за съгласие данните на кандидата да бъдат представени от НСИ на УО и ДФЗ-РА във формат „pdf” или „jpg”, а когато проектното предложение се подава от упълномощено лице декларацията да е подписана от председателя на Държавна агенция „Електронно управление” и сканирана (Приложение № 7). 9. Декларация за нередности във формат „pdf” или „jpg”, а когато проектното предложение се подава от упълномощено лице декларацията да е подписана от председателя на Държавна агенция „Електронно управление” и сканирана (Приложение № 8).10. Декларация от председателя на Държавна агенция „Електронно управление”, че за дейностите за изграждане на инфраструктурата ще бъдат проведени съгласувателни процедури по реда на Закона за опазване на околната среда, Закона за защитените територии и/или Закона за биологичното разнообразие със съответния компетентен орган по околна среда и по реда на Закона за културното наследство с Министерство на културата за защитените територии за опазване на недвижимото културно наследство във формат „pdf” или „jpg” , а когато проектното предложение се подава от упълномощено лице декларацията да е подписана от председателя на Държавна агенция „Електронно управление” и сканирана.11. Пред-проектно проучване (*представя се съгласно изискванията и задължителните реквизити на т. 4 от Раздел 13.2 „Условия за допустимост на дейностите“*) във формат „doc“ или „docx“ и „xls“ или „xlsx“, „zip“ или „rar“.12. Финансов анализ (*представя се съгласно изискванията и задължителните реквизити на т. 5 от Раздел 13.2 „Условия за допустимост на дейностите“*) във формат „doc“ или „docx“ и „xls“ или „xlsx“, „zip“ или „rar“.13. Договор за финансов лизинг с приложен към него погасителен план за изплащане на лизинговите вноски *(важи, в случай че проектът включва разходи за закупуване на активи чрез финансов лизинг).* Представя се във формат „pdf“ или „jpg”.14. Номерирано в долния десен ъгъл сканирано копие на всички документи от проведената съгласно изискванията по ЗОП процедура за изпълнение на дейностите по проекта (важи, в случай че проектът включва разходи по т. 4 от от Раздел 14.1. „Допустими разходи”, извършени преди подаване на проектното предложение - във формат „pdf“ или „jpg”. 15. Най-малко три съпоставими независими оферти, които имат най-малко следното минимално съдържание – наименование на офертата, срок на валидност на офертата, дата на издаване на офертата, подпис и печат на офертата, техническо предложение, ценово предложение в левове с посочен ДДС (*важи в случаите по т. 8 от Раздел 14.2 „Условия за допустимост на разходите“*) - във формат „pdf“ или „jpg”.16. В случаите, когато оферентите са чуждестранни лица, следва да представят документ за правосубектност съгласно националното им законодателство - във формат „pdf“ или „jpg”.17. Решение за определяне на стойността на разхода, за който се кандидатства, с включена обосновка за мотивите, обосновали избора. (*важи в случаите по т. 10 от Раздел 14.2 „Условия за допустимост на разходите“*) - във формат „pdf“ или „jpg”.  |

**24.2. Списък на документите, доказващи съответствие с критериите за подбор на проекти:**

|  |
| --- |
| 1. При заявени от кандидата точки по критерий № 1, 2, 6 или 7 от Раздел 22 „Критерии и методика за оценка на проектните предложения“ от настоящите Условия за кандидатстване се представя пред-проектно проучване във формат „doc“ или „docx“ и „xls“ или „xlsx“, „zip“ или „rar“;2. При заявени от кандидата точки по критерий № 3 от Раздел 22 „Критерии и методика за оценка на проектните предложения“ от настоящите Условия за кандидатстване се представя Декларация от председателя на Държавна агенция „Електронно управление”, че дейностите включени в проекта са в допълняемост с други инфраструктурни проекти в съответствие с Директива 2014/61/ЕС на Европейския парламент и на Съвета от 15 май 2014 г. относно мерките за намаляване на разходите за разгръщане на високоскоростни електронни съобщителни мрежи във формат „pdf“ или „jpg“;3. При заявени от кандидата точки по критерий № 4 от Раздел 22 „Критерии и методика за оценка на проектните предложения“ от настоящите Условия за кандидатстване се представя декларация за съгласие от кметовете на общините, на чиято територия ще се разположи активното оборудване осъществяващо свързаността с общинския център. Представя се във формат „pdf“ или „jpg“, „zip“ или „rar“;4. При заявени от кандидата точки по критерий № 5 от Раздел 22 „Критерии и методика за оценка на проектните предложения“ от настоящите Условия за кандидатстване се представя Декларация от кмета на общината, че дейностите, включени в проектите, съответстват на приоритетите на общинския план за развитие на съответната община във формат „pdf“ или „jpg“*.* |

**25. Краен срок за подаване на проектните предложения:**

|  |
| --- |
| 1. Производството по предоставяне на безвъзмездна финансова помощ чрез подбор започва в деня на публикуването на обява за откриване на настоящата процедурата чрез подбор в ИСУН. 2. Кандидат в процедура може да иска разяснения по документите по условията за предоставяне на безвъзмездна финансова помощ в срок до три седмици преди изтичането на срока за кандидатстване на следния електронен адрес: rdd@mzh.government.bg. Разясненията се утвърждават от ръководителя на УО или оправомощено от него лице. Разясненията които се дават по отношение на настоящите Условия за кандидатстване, не съдържат становище относно качеството на проектното предложение и са задължителни. Разясненията се публикуват на електронната страница на МЗХГ, ДФЗ-РА и на страницата на ИСУН в срок до две седмици преди изтичането на срока за кандидатстване.3. Крайният срок за подаване на проектни предложение е 17.30 часа на 04.10.2019 г. |

# 26. Адрес за подаване на проектните предложения/концепциите за проектни предложения:

|  |
| --- |
| Проектните предложения по настоящата процедура се подават изцяло електронен път чрез ИСУН на следния интернет адрес: https://eumis2020.government.bg. |

# 27. Допълнителна информация:

|  |
| --- |
| 1. Съответствието с критериите за подбор на проектите се преценява към датата на подаване на проектното предложение съобразно приложените към него документи.2. За да получи точки по критерий № 1 от Раздел 22 „Критерии и методика за оценка на проектните предложения“ от настоящите Условия за кандидатстване, трябва да е предвидено в пред-проектното проучване, че изграждането на широколентова инфраструктура ще включва и бели зони съгласно данни към дата на подаване на проектното/проектните предложение/я, посочени в списък публикуван на официалната страница на МТИТС.**Важно!** За да получи точки по критерии № 1 от Раздел 22 „Критерии и методика за оценка на проектните предложения“ от настоящите Условия за кандидатстване, крайната точка на инвестицията за изграждане на широколентовата инфраструктура трябва да е предвидено да бъде и в бели зони съгласно данни към дата на подаване на проектното/проектните предложение/я, посочени в списък публикуван на официалната страница на МТИТС.3. За да получи точки по критерии № 2 от Раздел 22 „Критерии и методика за оценка на проектните предложения“ от настоящите Условия за кандидатстване, следва да се вземе броят на населението на всяко населено място, до което достига крайната точка на инвестицията видно от представеното пред-проектното проучване. Броят на населението е съгласно Приложение № 10 „Списък с население към 31.12.2018 г. (по населени места - по данни от НСИ към 31.12.2018 г.)“.**Важно!** В случай на проектни предложения включващи две или повече населени места, се гледа общия брой на населението, което ще се възползва от инвестицията.4. За да получи точки по критерии № 3 от Раздел 22 „Критерии и методика за оценка на проектните предложения“ от настоящите Условия за кандидатстване следва да се представи Декларация от председателя на Държавна агенция „Електронно управление”, че дейностите включени в проекта са в допълняемост с други инфраструктурни проекти в съответствие с Директива 2014/61/ЕС на Европейския парламент и на Съвета от 15 май 2014 г. относно мерките за намаляване на разходите за разгръщане на високоскоростни електронни съобщителни мрежи.5. За да получи точки по критерии № 4 от Раздел 22 „Критерии и методика за оценка на проектните предложения“ от настоящите Условия за кандидатстване трябва в представените декларации от кметовете на общините да е видно че активното оборудване ще бъде разположено в общински център на съответната община. (Общински център е административния център на общината).6. За да получи точки по критерии № 5 от Раздел 22 „Критерии и методика за оценка на проектните предложения“ от настоящите Условия за кандидатстване трябва да е видно от представената декларация от кмета на общината, че дейностите, включени в проекта(ите), съответстват на приоритетите на общинския план за развитие на съответната община.7. За да получи точки по критерии № 6 от Раздел 22 „Критерии и методика за оценка на проектните предложения“ от настоящите Условия за кандидатстване следва от представеното пред-проектното проучване да е видно, че са приложени решения за съвместно ползване на инфраструктура с цел намаляване на разходите за разгръщане на инфраструктурата за широколентов достъп от следващо поколение.8. За да получи точки по критерии № 7 от Раздел 22 „Критерии и методика за оценка на проектните предложения“ от настоящите Условия за кандидатстване пред-проектното трябва да показва годност на изградената по проекта широколентова инфраструктура за услуги, предоставяни чрез решения и интерфейси към облачна инфраструктура, приложения, изискващи трансфер и обработка на големи данни, ГИС-базирани smarty city/smart building приложения, в т.ч. приложения за локализация на потреблението, мобилни приложения и други.9. Кандидата/бенефициента се задължава да подържа съответствие с критериите в срока на мониторинг, с изключение на критериите за брой население, което ще се възползва от подобрените основни услуги и обхвата на териториално въздействие и изграждането на широколентовата инфраструктура е в бели зони.10. Управляващият орган си запазва правото да извършва промени в Условията за кандидатстване в съответствие с разпоредбите на чл. 26, ал.7 от ЗУСЕСИФ. |

# 28. Процедура за уведомяване на одобрени кандидати и сключване на административен договор/заповед за предоставяне на безвъзмездна финансова помощ:

|  |
| --- |
| 1. Изпълнителният директор на ДФЗ-РА издава мотивирано решение, с което отказва предоставянето на безвъзмездна помощ по отношение на всеки проект, включени в списъка на предложените за отхвърляне проектни предложения и основанията за отхвърлянето им в срок до 10 дни от одобрение на оценителния доклад по чл. 35 от ЗУСЕСИФ. 2. При одобрен оценителен доклад, кандидата, чиито проектни предложения са предложени за финансиране, се поканва да представят в 30-дневен срок доказателства, че отговаря на изискванията за бенефициент, като представят необходимите документи. С поканата кандидата се уведомяват за извършените корекции в бюджета на проектното предложение и таблицата за допустими инвестиции.3.С поканата ще бъдат изискани следните документи:а) Свидетелство за съдимост от председателят на Държавна агенция „Електронно управление”, издадено не по-рано от 6 месеца преди датата на представянето му - оригинал или копие, заверено от кандидата – представя се в случай, че не може да се направи служебна проверка от страна на ДФЗ-РА.В случай, че свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.б) Заповед на председателят на Държавна агенция „Електронно управление” в случаите, когато административният договор ще бъде подписан от лице, различно от председателят на Държавна агенция „Електронно управление”. Заповедта се представя в оригинал или копие, заверена от председателят на Държавна агенция „Електронно управление”;в) Заявление за профил за достъп на председателят на Държавна агенция „Електронно управление” до ИСУН 2020 съгласно Приложение № 7 от Условията за изпълнение и/или Заявление за профил за достъп на упълномощени от бенефициента лица до ИСУН съгласно Приложение № 8 от Условията за изпълнение – подписано от председателят на Държавна агенция „Електронно управление”. г) Удостоверение от органите на Изпълнителна агенция „Главна инспекция по труда“ във връзка с обстоятелствата по чл. 54, ал. 1, т. 6 от ЗОП - оригинал или копие, заверено от председателят на Държавна агенция „Електронно управление”.4. Посочените документи се представят от одобреният кандидат преди сключване на административните договори за всеки проект, като преди представяне на административните договори за подпис, ще се извършва проверка за съответствие на кандидатите с изискванията на т. 1 от раздел 11.2 „Критерии за недопустимост на кандидатите“, въз основа на представените документи. 5. Срокът по т. 3 за представяне на посочените документи е 30 дни, считано от датата на получаване на поканата.6. Преди сключване на административен договор, ДФЗ-РА извършва проверка на декларираното от одобреният кандидат обстоятелство, касаещо неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар. Проверката е на база информация в Публичния регистър на ЕК http://ec.europa.eu/competition/elojade/isef/index.cfm?clear=1&policy\_area\_id=3): проверка по вид решение – отрицателно решение с възстановяване.7. Когато при извършване на проверката по същество на представените от кандидатите документи при сключване на административния договор, се установи несъответствие между декларирани данни на етап кандидатстване и информацията, посочена в представените документи, административен договор не се сключва.8. Изпълнителният директор на ДФЗ-РА взема мотивирано решение за отказ за предоставяне на безвъзмездна финансова помощ в следните случаи:8.1. за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;8.2. при несъгласие на кандидата да сключи административен договор;8.3. на кандидат, който не отговаря на условията на т. 1 от раздел 11.2 „Критерии за недопустимост на кандидатите“ или не представи документите по т. 3;8.4. в случаите по чл. 9д от ЗПЗП.9. При подписване на административен договор, бенефициентът подписва декларация съгласно Приложение № 2 към Условията за изпълнение, само при настъпила промяна в декларираните при кандидатстване обстоятелства.10. Уведомяването на отхвърлените и одобрените проекти на кандидата за сключване на административни договори се извършва чрез ИСУН. Държавен фонд „Земеделие“ - Разплащателната агенция не носи отговорност ако поради грешни и/или непълни данни за кореспонденция, предоставени от самите кандидати, те не получават кореспонденцията с ДФЗ-РА.11. Всеки кандидат може да подаде до ДФЗ-РА сигнал за предоставяне на невярна и/или подвеждаща информация от кандидати в процедури по предоставяне на безвъзмездна финансова помощ по ПРСР 2014 – 2020 г. и/или от бенефициентите на безвъзмездна финансова помощ по ПРСР 2014 – 2020 г., които при изпълнение на договор, сключен по проект финансиран от ЕЗФРСР, предоставят невярна и /или подвеждаща информация за вписване в регистъра и проверка. |

# 29. Приложения към Условията за кандидатстване:

|  |
| --- |
| Приложение № 1: Списък на селските райониПриложение № 2: Основна информация за проектното предложениеПриложение № 3: Декларация по чл. 25, ал. 2 от ЗУСЕСИФПриложение № 4: Декларация за държавни помощиПриложение № 5: Критерии за административно съответствие и допустимостПриложение № 6: Критерии за техническа и финансова оценкаПриложение № 7: Декларацията за съгласие данните на бенефициента да бъдат предоставени от НСИ на УО и ДФЗ-РАПриложение № 8: Декларация за нередностиПриложение № 9: Инструкция за попълване на електронен формуляр за кандидатстванеПриложение № 10: Списък с население към 31.12.2018 г. (по населени места - по данни от НСИ към 31.12.2018 г.) |